पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के सिंघियाघाट में पत्नी की गोलीमार कर हत्या मामले में गुरुवार को प्राथमिकी दर्ज की गई है। मृतका के देवर व आरोपी के भाई छोटेलाल महतो के बयान पर दर्ज प्राथमिकी में ममता देवी के पति शंकर महतो को नामजद किया गया है। मृतका के देवर ने कहा है कि वह 3 मई की रात्रि अपने घर पर था। उसके भाई शंकर महतो के घर में हंगामा व मारपीट हो रही थी। यह सुनकर अपने घर से वहां गया तो देखा कि उसकी भौजाई ममता देवी खून से लथपथ थी। इस संबंध में जानकारी मिली कि उसके भाई ने अपनी पत्नी को गोली मार दी है। जख्मी अवस्था में इलाज हेतु समस्तीपुर के एक निजी अस्पताल में भर्ती करवाया गया। जहां प्राथमिक उपचार के बाद उसे डीएमसीएच आउट डोर के पीछे एक इमरजेंसी निजी क्लिनिक में भर्ती कराया गया। जहां इलाज के क्रम में भौजाई ममता देवी की मौत हो गई। यहां पर गांव के जनप्रतिनिधि लोग भी आए। थानाध्यक्ष चंद्र कांत गौरी ने बताया कि फर्द बयान के आधार प्राथमिकी दर्ज कर ली गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn